Брајан Лаудруп је за репрезентацију Данске одиграо 82 утакмице и постигао 21 гол. Са својим братом Михаелом и Јаном Бартрамом је напустио репрезентацију у новембру 1990. Априла 1992. је враћен у тим, а Данска је уместо Југославије заиграла на Европском првенству 1992, које је Данска и освојила. Са Данском је освојио и Куп конфедерација 1995, на коме је Лаудруп освојио Златну лопту за најбољег играча такмичења. Лаудруп је помогао Данској да се домогне Европског првенства 1996, али је Данска на првенству испала већ у групној фази. У квалификацијама за Светско првенство 1998. је са 4 гола на 7 утакмица помогао Данској да се домогне завршнице првенства. На Светком првенству Лаудруп је пружао добре партије, постигавши 2 гола и 3 асистенције укупно. Данска је дошла до четврфинала где је изгубила од Бразила 3:2. Лаудруп је на тој утакмици постигао изједначујући гол за 2:2. Након првенства, Лаудруп се повукао из репрезентативног фудбала.